b"\n_START_ARTICLE_\nXavier Hurtado\n_START_SECTION_\nComputaci\xc3\xb3n espont\xc3\xa1nea\n_START_PARAGRAPH_\nLa creaci\xc3\xb3 Computaci\xc3\xb3n espont\xc3\xa1nea va ser la protagonista de la segona entrega de la s\xc3\xa8rie d'exposicions Singular Electrics, comissariada entre 1998 i 1999 per Tere Badia, Jorge Luis Marzo i Rosa S\xc3\xa1nchez. Mitjan\xc3\xa7ant aquesta obra, Hurtado volia ironitzar sobre l'\xc3\xbas de la tecnologia en la creaci\xc3\xb3 art\xc3\xadstica i els seus efectes sobre el comportament hum\xc3\xa0._NEWLINE_Instal\xc2\xb7lada a l'Espai 13 de la Fundaci\xc3\xb3 Joan Mir\xc3\xb3, l'obra consistia en una taula de despatx amb algunes cadires velles i dos ordinadors que es comuniquen m\xc3\xbatuament entre ells, esdevenint \xc3\xa9ssers independents de la voluntat de l'usuari. Els teclats funcionen autom\xc3\xa0ticament, i amb imatges de pel\xc2\xb7l\xc3\xadcules i publicitat a les pantalles. En aquest cas, les m\xc3\xa0quines funcionen de manera aliena al visitant, i un cartell els avisa que la instal\xc2\xb7laci\xc3\xb3 no \xc3\xa9s interactiva, ironitzant sobre el plantejament que qualsevol obra art\xc3\xadstica que se serveix de les noves tecnologies ha de ser interactiva."